ROMANIA 






SE APROBA,

JUDETULTIMIS





P R I M A R

MUNICIPIUL TIMISOARA 



Dr. Ing. GHEORGHE CIUHANDU

CONSILIUL LOCAL

U22008-000516/25.02.2008

REFERAT

pentru aprobarea Planului Urbanistic de Detaliu „Reabilitare Hotel Timisoara”

                                        str. Marasesti nr. 1-3, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22008-000516/25.01.2008, prin care se solicită avizarea din punct de vedere urbanistic a Planului Urbanistic de Detaliu „Reabilitare Hotel Timisoara” – str. Marasesti nr. 1-3, Timişoara.

Având în vedere avizul favorabil al Comisiei Tehnice de Amenajare a Teritoriului si de Urbanism nr. 06/PV – 25.02.2008;
Având în vedere cerinţele Certificatului de Urbanism nr. 6077 din 21.09.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Reabilitare Hotel Timisoara”– str. Marasesti nr. 1-3, Timişoara.
Documentaţia este iniţiată de beneficiara S.C. BEGA TURISM S.A. şi elaborată de S.C. STUDIO ARCA S.R.L. Timişoara, pr. nr. 223/2007.

Amplasamentul luat in studiu este situat in Timisoara, in zona Cetate, pe latura nordica a Pietei Operei.

Zona studiata care face obiectul acestei documentatii se afla in zona protejata sau de protectie a monumentelor istorice, respectiv zonă de interes deosebit pentru care au fost obtinute avizul Comisiei Zonale a Monumentelor Istorice nr.28/Z/16.10.2007 si avizul Consiliului Judeţean Timiş nr. 4 / 25.01.2008.  

În cadrul PUG Timişoara s-a stabilit că această zonă este destinată institutiilor si serviciilor publice. Conform PUZ Cartier Cetate cvartalul studiat face parte din zona tampon 8 de protectie a Carterului Cetate.

Terenul studiat este în proprietatea Statului Roman conf. D 119/1948 nr.1251/1966, cu drept de administrare SC TURISM BANATUL SA, iar constructiile sunt in proprietatea S.C. BEGA TURISM S.A. şi este identificat prin C.F. nr. 37, nr. cad. 216, 217, 218, 219 cu o suprafaţă totala de 4 804 mp. 

Hotelul Timisoara este format din doua cladiri, un corp de cladire vechi situat spre Piata Operei construit in 1933 si un corp de cladire nou adaugat ulterior in 1975-1978.

Prin acest proiect se  urmareste ridicarea standardului Hotelului Timisoara (categoria 4 stele) si realizarea unei relatii coerente cu spatiile urbane adiacente ansamblului.


Se propune recompartimentarea si reamenajarea spatiilor interioare, reamenajarea podului si refunctionalizarea acestuia (corp vechi) fara a se depasi cota existenta a cornisei si a coamei, reabilitarea fatadelor corpului vechi, refunctionalizarea curtilor interioare si transformarea lor in spatii cu destinatie principala, reamenajarea intrarii principale in corpul nou de cladire. Accesele auto şi pietonale existente se vor pastra.

Se vor asigura parcări la nivelul terenului (57 locuri), in parcajul existent, în conformitate cu Avizul Comisiei de Circulaţie nr. TH2007-006263/13.12.2007.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002.

Se propune un procent de ocupare al terenului de max. 55,0% şi un coeficient maxim de utilizare al terenului de 5,0. Regimul maxim de inaltime propus este S+P+5E+2M(Er) pentru corpul vechi si S+P+10E+Er pentru corpul nou.

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu, „Reabilitare Hotel Timisoara”–  str. Marasesti nr. 1-3  Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

